Na temelju članka 26. Zakona o predškolskom odgoju i obrazovanju (Narodne novine broj 10/1997, 107/2007 i 94/2013), članka 50. Statuta Dječjeg vrtića Biograd Biograd na Moru , Upravno vijeće raspisuje

**NATJEČAJ**

**za popunu radnog mjesta na određeno vrijeme do 11. siječnja 2021. godine:**

**EDUKACIJSKI REHABILITATOR**

 - 1 izvršitelj/ica, puno radno vrijeme na određeno ( do povratka radnika na svoje radno mjesto-do 11.siječnja 2021) .

**Uvjeti:** Prema Zakonu o predškolskom odgoju i obrazovanju (Narodne novine broj 10/1997, 107/2007 i 94/2013).

* **Razina obrazovanja:** – VSS, završen diplomski sveučilišni studij ili diplomski specijalistički studij – magistar edukacijske rehabilitacije, prof. rehabilitator, prof.defektologije, dipl.defektolog,
* položen stručni ispit za rad u predškolskom odgoju i obrazovanju,
* dopusnica za samostalan rad (licencija),

**Radno iskustvo**: **poželjno**

Rok za podnošenje prijava je 8 dana od dana objave natječaja.

Uz zamolbu (vlastoručno potpisanu) je potrebno priložiti:

- životopis - domovnicu - dokaz o stručnoj spremi (diploma)

- dokaz o položenom stručnom ispitu - Uvjerenja:

a) uvjerenje nadležnog suda da se protiv kandidata ne vodi kazneni postupak

b) uvjerenje nadležnog suda da se protiv kandidata ne vodi prekršajni postupak -potvrdu Centra za socijalnu skrb (prema mjestu stanovanja) da kandidatu nisu izrečene zaštitne mjere sukladno članku 25. Zakona o predškolskom odgoju i obrazovanju (Narodne novine broj 10/1997, 107/2007 i 94/2013) - elektronički zapis o radno pravnom statusu (ispis iz evidencije HZMO-a). Osim zamolbe natječajna dokumentacija može biti u neovjerenoj preslici. Odabrani kandidat dokazati će presliku originalnim dokumentima.

Kandidati koji će se u natječaju pozivati na pravo prednosti pri zapošljavanju prema posebnim propisima, dužni su priložiti svu potrebnu dokumentaciju prema posebnom zakonu.

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017), članku 48. f Zakona o zaštiti vojnih i civilnih invalida rata (Narodne novine, broj 33/1992, 57/1992, 77/1992, 27/1993, 58/1993, 2/1994, 76/1994, 108/1995, 108/1996, 82/2001, 103/2003 i 148/2013), te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/2013 i 152/2014), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017) koja u trenutku podnošenja prijave ispunjava uvjete za ostvarivanje toga prava dužna je uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja <https://branitelji.gov.hr/zaposljavanje-843/843>.

Za radna mjesta ravnopravno se mogu javiti osobe oba spola.

Prijavom na natječaj kandidati su izričito suglasni da Dječji vrtić Biograd Biograd na Moru može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti osobnih podataka (Narodne novine, broj 42/18).
Zakašnjele prijave kao i prijave s nepotpunom dokumentacijom neće se razmatrati

Kandidati će biti obaviješteni o rezultatima natječaja u roku od 8 dana od dana izbora.

Prijave s potrebnim dokazima o ispunjavanju uvjeta poslati na adresu:

Dječji vrtić Biograd Biograd na Moru, Marina Držića 1 ; UPRAVNO VIJEĆE / za NATJEČAJ/

UPRAVNO VIJEĆE